# ΠΑΡΑΡΤΗΜΑ Γ– ΦΥΛΛΟ ΣΥΜΜΟΡΦΩΣΗΣ

**Το φύλλο συμμόρφωσης εμπεριέχεται στο ΠΑΡΑΡΤΗΜΑ Α του παρόντος και θα δοθεί αυτούσιο ως προς το περιεχόμενο του από την Αναθέτουσα Αρχή σε επεξεργάσιμη μορφή στα συνημμένα έγγραφα του διαγωνισμού.**

ΟΔΗΓΙΕΣ ΣΥΜΠΛΗΡΩΣΗΣ ΦΥΛΛΟΥ ΣΥΜΜΟΡΦΩΣΗΣ:

Στη στήλη «**ΠΕΡΙΓΡΑΦΗ**», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

Στη στήλη «**ΑΠΑΙΤΗΣΗ**», έχει συμπληρωθεί η λέξη «ΝΑΙ» ή ένας αριθμός (που σημαίνει υποχρεωτικό αριθμητικό μέγεθος της προδιαγραφής και απαιτεί συμμόρφωση) τότε η αντίστοιχη προδιαγραφή είναι υποχρεωτική για τον προσφέροντα, θεωρούμενη ως απαράβατος όρος σύμφωνα με την παρούσα Διακήρυξη. Προσφορές που δεν καλύπτουν πλήρως απαράβατους όρους απορρίπτονται ως απαράδεκτες. Αν στη στήλη «ΑΠΑΙΤΗΣΗ» έχει συμπληρωθεί η λέξη «Επιθυμητή» τότε αποτελεί προδιαγραφή που υπερκαλύπτει το ελάχιστο απαιτούμενο και Προσφορές που υπερκαλύπτουν τις ελάχιστες προδιαγραφές συνεκτιμούνται, επί τω βελτίω σύμφωνα με τη συναφή ομάδα κριτήριων στην οποία εντάσσεται.

Στη στήλη «**ΑΠΑΝΤΗΣΗ**» σημειώνεται η απάντηση του προσφέροντος που έχει τη μορφή ΝΑΙ/ΟΧΙ εάν η αντίστοιχη προδιαγραφή πληρούται ή όχι από την Προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην Προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης (ιδιαίτερα αν αυτή αποτελεί ελάχιστη).

Στη στήλη «**ΠΑΡΑΠΟΜΠΕΣ/ΣΧΟΛΙΑ**» θα καταγραφεί από τον προσφέροντα η σαφής παραπομπή σε Παράρτημα της Τεχνικής Προσφοράς το οποίο θα περιλαμβάνει αριθμημένα ,με ενιαία αρίθμηση, Τεχνικά Φυλλάδια κατασκευαστών (ή αναλυτικές τεχνικές περιγραφές των υπηρεσιών, του εξοπλισμού ή του τρόπου διασύνδεσης και λειτουργίας ή αναφορές μεθοδολογίας εγκατάστασης και υποστήριξης κλπ.,) που κατά την κρίση του προσφέροντος τεκμηριώνουν τα στοιχεία των Πινάκων Συμμόρφωσης. Στην αρχή του Παραρτήματος καταγράφεται αναλυτικός πίνακας των περιεχόμενων του. Να σημειωθεί ότι:

α) Είναι **υποχρεωτική η συμπλήρωση των παραπομπών**, οι οποίες πρέπει να είναι κατά το δυνατόν συγκεκριμένες (π.χ. Τεχνικό Φυλλάδιο 3, Σελ. 4 Παράγραφος 4, κ.λπ.). β) Στο τεχνικό φυλλάδιο ή στη σχετική αναφορά, μεθοδολογικό εργαλείο, τεχνική κτλ **θα υπογραμμιστεί το σημείο που τεκμηριώνει τη συμφωνία ή υπερκάλυψη** και θα σημειωθεί η αντίστοιχη παράγραφος του Πίνακα Συμμόρφωσης στην οποία καταγράφεται η ζητούμενη προδιαγραφή (π.χ. Προδ. 4.18). γ) Σε περιπτώσεις υπερκάλυψης των ελάχιστων απαιτήσεων θα αναφέρεται διακριτά στο αντίστοιχο κελί της στήλης η λέξη «**υπερκάλυψη**»

Η αρμόδια Επιτροπή θα αξιολογήσει τα παρεχόμενα από τους προσφέροντες στοιχεία κατά την αξιολόγηση των Τεχνικών Προσφορών. Τονίζεται ότι είναι υποχρεωτική η απάντηση σε όλα τα σημεία των ΠΙΝΑΚΩΝ ΣΥΜΜΟΡΦΩΣΗΣ και η παροχή όλων των πληροφοριών που ζητούνται.

Σε περίπτωση που δεν έχει συμπληρωθεί η στήλη «ΑΠΑΝΤΗΣΗ», για έστω και ένα από τους όρους στον πίνακα συμμόρφωσης, τότε θεωρείται ότι δεν υπάρχει απάντηση στο σχετικό όρο και η Προσφορά **απορρίπτεται ως απαράδεκτη**.

|  |  |  |  |  |
| --- | --- | --- | --- | --- |
| **Α.** | **ΓΕΝΙΚΕΣ ΠΡΟΔΙΑΓΡΑΦΕΣ – ΕΓΓΥΗΣΗ – ΤΕΧΝΙΚΗ ΥΠΟΣΤΗΡΙΞΗ** | |  |  |
| **α/α** | **Ποιότητα και όροι προσφερόμενης εγγύησης καλής λειτουργίας** | **Υποχρεωτική Απαίτηση** | **Απάντηση προμηθευτή** | **Παραπομπές**  **Σχόλια** |
| Α.1 | Το υπό προμήθεια λογισμικό θα πρέπει να εγκατασταθεί σε εξυπηρετητή (server) που θα παρέχει η Αναθέτουσα Αρχή. | ΝΑΙ |  |  |
| Α.2 | Ο Ανάδοχος υποχρεούται να παράσχει:  α. το σύνολο του πηγαίου κώδικα που θα δημιουργηθεί στα πλαίσια των υπηρεσιών  υλοποίησης,  β. αναλυτική τεκμηρίωση  γ. άδεια που θα επιτρέπει την άνευ χρονικού, εδαφικού ή άλλου  περιορισμού χρήση τους από τον φορέα. | ΝΑΙ |  |  |
| Α.2 | Ο Ανάδοχος υποχρεούται να παράσχει:  α. δέκα (10) ώρες εκπαίδευση σε δέκα (10) χρήστες των Συστημάτων  β. Εικονογραφημένο εγχειρίδιο χρήσης των Συστημάτων (manual) | ΝΑΙ |  |  |
| Α.3 | Παρουσίαση της αναλυτικής δομής των εκπαιδευτικών ενοτήτων της γενικότερης εκπαιδευτικής διαδικασίας. Συγκεκριμένα, θα πρέπει να συμπεριλαμβάνονται:   1. η προετοιμασία και παραγωγή του εκπαιδευτικού υλικού (π.χ. παρουσιάσεις, σενάρια χρήσης, έντυπα εγχειρίδια χρήσης, κ.α.), 2. η διενέργεια της εκπαίδευσης (π.χ. συντονισμός συμμετεχόντων, απαιτούμενου εξοπλισμού, χώρου διενέργειας, κ.λπ.) 3. η αξιολόγηση που αφορά αποτελέσματα της εκπαιδευτικής διαδικασίας αλλά και τους εκπαιδευόμενους. Η αξιολόγηση της εκπαίδευσης θα πρέπει να βασισθεί στην έμμεση αξιολόγηση, δηλ. χωρίς να συμμετέχουν ενεργά οι εκπαιδευόμενοι και στην άμεση αξιολόγηση, με χρήση σύντομων και περιεκτικών ερωτηματολογίων. | ΝΑΙ |  |  |
| Α.4 | Θα πρέπει να χρησιμοποιηθούν οι παρακάτω τρόποι εκπαίδευσης:   * **Σεμινάρια:** Τυπικά σεμινάρια με παρουσιάσεις, οπτικοακουστικό υλικό, ερωτήσεις – απαντήσεις και αντίτυπα υλικού. * **Δοκιμαστική υποστηριζόμενη χρήση:** Δοκιμαστική χρήση των συστημάτων από τους εκπαιδευομένους, υπό την εποπτεία, υποστήριξη και επέμβαση των εκπαιδευτών, με ταυτόχρονη καταγραφή διαφόρων προβλημάτων ερωτήσεων από τους εκπαιδευτές. * **Συλλογική συζήτηση υποστηριζόμενης χρήσης:** Ανοιχτή συζήτηση με στόχο την αξιολόγηση της διαδικασίας και των σεμιναρίων έως την υφιστάμενη χρονική στιγμή. * **Δοκιμαστική αυτόνομη χρήση με σημειωματάρια βοήθειας:** Δοκιμαστική χρήση των συστημάτων από τους εκπαιδευομένους, υπό την εποπτεία, αλλά χωρίς την «υποστήριξη» των εκπαιδευτών, με καταγραφή από τους εκπαιδευομένους της αναγκαίας βοήθειας που θα χρειάζονταν σε ειδικό σημειωματάριο. | ΝΑΙ |  |  |
| Α.5 | Τα υποσυστήματα θα παραδοθούν σε λειτουργία και σε αντίγραφα ασφαλείας (back-up). | ΝΑΙ |  |  |
| Α.6 | Η ελάχιστη ζητούμενη Περίοδος Εγγύησης και δωρεάν παροχής από την Οριστική Παραλαβή του Έργου. | 2 έτη |  |  |
| Α.7 | Περιγραφή υπηρεσιών εξυπηρέτησης (SERVICE) μετά την Οριστική Παραλαβή του Έργου και τεχνικής βοήθειας κατά την Περίοδο Εγγύησης του Έργου. | NAI |  |  |
| **ΔΙΑΛΕΙΤΟΥΡΓΙΚΟΤΗΤΑ** | | | | |
| Α.8 | Θα υποστηρίζεται δυνατότητα εγγραφής σε μητρώα υπηρεσιών | ΝΑΙ |  |  |
| Α.9 | Θα παρέχεται υποσύστημα διαπίστευσης διαλειτουργικών με την πλατφόρμα υπηρεσιών και διαβαθμισμένη πρόσβαση στο ψηφιακό περιεχόμενο | ΝΑΙ |  |  |
| Α.10 | Θα υποστηρίζεται η δυνατότητα άμεσης διασύνδεσης εφαρμογών απευθείας με το αποθετήριο για την άντληση σε πραγματικό χρόνο περιεχομένου | ΝΑΙ |  |  |
| Α.11 | Το σύνολο του ψηφιακού περιεχομένου θα μπορεί να διατίθεται με την μορφή open data ακολουθώντας τις διεθνείς βέλτιστες πρακτικές όπως αποτελούν το European Data Portal και το OpenGLAM, αλλά και τεχνικές για την ευρεία διάδοση των δεδομένων π.χ., linked open data. | ΝΑΙ |  |  |
| **ΠΟΛΥΚΑΝΑΛΙΚΗ ΔΙΑΘΕΣΗ** | | | | |
| Α.12 | Το υπό προμήθεια λογισμικό θα διατίθεται μέσω κινητών συσκευών και τρίτων οθονών (κάσκες εικονικής πραγματικότητας) ανά περίπτωση και ανά εφαρμογή με κάλυψη όμως του συνόλου των δυνατών καναλιών διάθεσης. | ΝΑΙ |  |  |
| Α.13 | Οι υπηρεσίες θα παρέχονται μέσω διαδικτύου και θα σχεδιαστούν με τέτοιο τρόπο ώστε να είναι εφικτή η χρήση τους από πληθώρα φορητών μέσων μέσω φυλλομετρητή. | ΝΑΙ |  |  |
| **ΑΝΟΙΚΤΑ ΠΡΟΤΥΠΑ – ΑΝΟΙΚΤΑ ΔΕΔΟΜΕΝΑ** | | | | |
| Α.14 | Το Ψηφιακό Αποθετήριο θα βασίζεται σε ανοικτά πρότυπα και κατάλληλα API για τη διασφάλιση της διαλειτουργικότητας με υπάρχουσες και νέες υποδομές του Δήμου αλλά και τρίτων, καθώς και δημόσια SDKs, τα οποία διατίθενται δωρεάν χωρίς περιορισμούς μεταξύ των χρηστών | ΝΑΙ |  |  |
| Α.15 | Τα δεδομένα και το περιεχόμενο του λογισμικού θα παρέχονται σε σταθερό URI (σύμφωνα με το πρότυπο linked data), χωρίς τεχνικούς περιορισμούς, με δυνατότητα περαιτέρω χρήσης χωρίς άλλους περιορισμούς ή μόνο με περιορισμούς αναφοράς ή παρόμοιας διανομής | ΝΑΙ |  |  |
| **ΗΛΕΚΤΡΟΝΙΚΗ ΠΡΟΣΒΑΣΙΜΟΤΗΤΑ** | | | | |
| Α.16 | Η διαδικτυακές υπηρεσίες του Έργου θα σχεδιαστούν και θα αναπτυχθούν ώστε να συμμορφώνονται με τις οδηγίες προσβασιμότητας διαδικτυακού περιεχομένου (Web Content Accessibility Guidelines 2.0) του διεθνή οργανισμού World Wide Web Consortium (W3C) σε επίπεδο συμμόρφωσης ΑΑ. | ΝΑΙ |  |  |
| Α.17 | Η έκδοση των υπηρεσιών για χρήση μέσω κινητών και φορητών συσκευών θα λαμβάνει υπόψη τις Βέλτιστες Πρακτικές για Χρήση Διαδικτυακού Περιεχομένου από Κινητές συσκευές, έκδοση 1.0 (Mobile Web Best Practices 1.0) του W3C. | ΝΑΙ |  |  |
| Α.18 | Το Ψηφιακό Αποθετήριο θα συμμορφώνεται πλήρως με τον Νόμο 4591/2019 που αφορά την Ενσωμάτωση στην ελληνική νομοθεσία: α) της Οδηγίας (ΕΕ) 2016/2102 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, για την προσβασιμότητα των ιστότοπων και των εφαρμογών για φορητές συσκευές των οργανισμών του δημόσιου τομέα και β) του άρθρου 1 της Οδηγίας (ΕΕ) 2017/2455 του Συμβουλίου της 5ης Δεκεμβρίου 2017. | ΝΑΙ |  |  |
| Α.19 | Οι υπηρεσίες που θα υλοποιηθούν θα είναι συμβατές και θα δοκιμαστούν με διαδεδομένες υποστηρικτικές τεχνολογίες και τεχνικά βοηθήματα που χρησιμοποιούν τα ΑμεΑ (π.χ. αναγνώστες οθόνης, ειδικοί διακόπτες και συστήματα αλληλεπίδρασης, μεγεθυντές οθόνης). | ΝΑΙ |  |  |
| **ΠΡΟΑΓΩΓΗ ΤΗΣ ΙΣΟΤΗΤΑΣ ΑΝΔΡΩΝ ΚΑΙ ΓΥΝΑΙΚΩΝ ΚΑΙ ΤΗΣ ΜΗ ΔΙΑΚΡΙΣΗΣ** | | | | |
| Α.20 | Σε ότι αφορά το λογισμικό και το περιεχόμενο που θα παραχθεί θα πρέπει να διασφαλίζεται η προάσπιση και ο σεβασμός μεταξύ αντρών και γυναικών, αποτρέποντας κάθε διάκριση λόγω φύλου, φυλής, εθνοτικής καταγωγής, θρησκείας, πεποιθήσεων, αναπηρίας, ηλικίας, γενετήσιου προσανατολισμού | ΝΑΙ |  |  |

|  |  |  |  |  |
| --- | --- | --- | --- | --- |
| **Β.** | **ΠΛΑΤΦΟΡΜΑ ΨΗΦΙΑΚΟΥ ΑΠΟΘΕΤΗΡΙΟΥ** | |  |  |
| **α/α** | **Περιγραφή** | **Υποχρεωτική Απαίτηση** | **Απάντηση προμηθευτή** | **Παραπομπές**  **Σχόλια** |
| **ΓΕΝΙΚΑ** | | | | |
| B.1 | Η πλατφόρμα διαχείρισης και διάθεσης επιλεγμένου ψηφιακού περιεχομένου θα πρέπει να υποστηρίζει τη δυνατότητα άμεσης διασύνδεσης εφαρμογών απευθείας με το αποθετήριο για την άντληση σε πραγματικό χρόνο περιεχομένου. | ΝΑΙ |  |  |
| Β.2 | Το σύστημα ακολουθεί αρχιτεκτονική προσανατολισμένη σε υπηρεσίες (Service oriented Architecture) τριών ή παραπάνω επιπέδων (3-tier ή N-tier). | ΝΑΙ |  |  |
| Β.3 | Περιγραφή της διαδικασίας διαστρωμάτωσης (deployment) του λογισμικού στις εικονικές μηχανές (virtual machines) ή εξυπηρετητές που θα διατεθούν για την υλοποίηση του έργου | ΝΑΙ |  |  |
| Β.4 | Το Ψηφιακό Αποθετήριο θα βασίζεται πλήρως σε πρότυπα που διατίθενται δωρεάν χωρίς περιορισμούς μεταξύ των χρηστών. Η υλοποίησή του θα βασιστεί σε τεχνολογίες ανοιχτού κώδικα (PHP, Javascript, Angular, MySQL, PostgreSQL, Python, κλπ.) των οποίων οι προδιαγραφές είναι δημοσιευμένες, η ενημέρωση των προτύπων υποστηρίζεται από μη κερδοσκοπικούς οργανισμούς και δεν υπάρχουν περιορισμοί στη χρήση. | ΝΑΙ |  |  |
| Β.5 | Πλάνο λήψης αντιγράφων ασφαλείας των δεδομένων του συστήματος. Επιπλέον, ο Ανάδοχος θα πρέπει να παράσχει πλάνο εξασφάλισης των προσωπικών δεδομένων που θα αποθηκεύονται στο σύστημα σύμφωνα με την τρέχουσα Ελληνική νομοθεσία και το Ευρωπαϊκό Πλαίσιο Προστασίας Προσωπικών Δεδομένων (GDPR). | ΝΑΙ |  |  |
| Β.6 | Το Ψηφιακό Αποθετήριο πρέπει να επιτρέπει τη συνέχιση της ανάπτυξής του και την διενέργεια μελλοντικών αναβαθμίσεων. Επιπλέον, θα πρέπει να βασίζεται σε ευρέως διαδεδομένες προγραμματιστικές πλατφόρμες για εύκολη παραμετροποίηση και υλοποίηση πιθανών επεκτάσεων. | ΝΑΙ |  |  |
| Β.7 | Το σύστημα διαθέτει μηχανισμούς single sign-on πιστοποίησης (π.χ. Shibboleth). | ΝΑΙ |  |  |
| Β.8 | Υποστήριξη μηχανισμών διαχείρισης μεταδεδομένων βασισμένους σε διεθνή πρότυπα. | ΝΑΙ |  |  |
| Β.9 | Υποστήριξη μηχανισμών ανάλυσης εικόνων ή βίντεο για την αυτόματη εξαγωγή χαρακτηριστικών (π.χ., περιεχόμενα εικόνας) που θα στηρίζονται σε σύγχρονες τεχνικές μηχανικής μάθησης. | ΝΑΙ |  |  |
| Β.10 | Η υλοποίησή του Ψηφιακού Αποθετηρίου θα βασιστεί σε τεχνολογίες ανοιχτού κώδικα (PHP, Javascript, Angular, MySQL, κλπ.) των οποίων οι προδιαγραφές είναι δημοσιευμένες, η ενημέρωση των προτύπων υποστηρίζεται από μη κερδοσκοπικούς οργανισμούς και δεν υπάρχουν περιορισμοί στη χρήση | ΝΑΙ |  |  |
| Β.11 | Η πλατφόρμα θα αποτελεί κεντρική υπηρεσία ανοιχτών δεδομένων με στόχο την κεντρική διαχείριση περιεχομένου από όλους τους φορείς του Δήμου | ΝΑΙ |  |  |
| Β.12 | Η υπηρεσία θα παρέχει ισχυρούς μηχανισμούς αναζήτησης αλλά και ημιαυτόματης δημιουργίας συσχετίσεων περιεχομένου | ΝΑΙ |  |  |
| Β.13 | Με βάση την υπηρεσία δημιουργίας συσχετίσεων, η κεντρική υποδομή θα παρέχει τη δυνατότητα δημιουργίας θεματικών συλλογών περιεχομένου (π.χ. αγροδιατροφή) | ΝΑΙ |  |  |
| Β.14 | Συγκέντρωση και διαχείριση ψηφιακού περιεχομένου σε εναλλακτικές ψηφιακές μορφές | ΝΑΙ |  |  |
| Β.15 | Η υπηρεσία θα υποστηρίζει αποθήκευση, προβολή και διαχείριση σύγχρονων οπτικοακουστικών μέσων, όπως βίντεο υψηλής ανάλυσης 360ο, σε πλήρη εναρμόνιση με τις αρχές της Εθνικής Ψηφιακής Πολιτικής σε θέματα τουρισμού και πολιτισμού. | ΝΑΙ |  |  |
| Β.16 | Η υπηρεσία θα αναλαμβάνει την ψηφιοποίηση των διαδικασιών αιτήσεων παραχώρησης δικαιωμάτων χρήσης του ψηφιακού υλικού κάνοντας καταγραφή του συνόλου των ενδιάμεσων βημάτων και επιχειρησιακών διαδικασιών. | ΝΑΙ |  |  |
| Β.17 | Το διαδικτυακό περιβάλλον του Ψηφιακού Αποθετηρίου Τουριστικού και Πολιτισμικού Περιεχομένου θα πρέπει να είναι: |  |  |  |
| Β.17.1 | 1. ιδιαίτερα διαδραστικό | ΝΑΙ |  |  |
| Β.17.2 | 1. ελκυστικό τόσο από αισθητική όσο και από λειτουργική σκοπιά | ΝΑΙ |  |  |
| Β.17.3 | 1. προσβάσιμο από Άτομα με Αναπηρία (ΑμεΑ) ακολουθώντας τις οδηγίες WCAG-WAI 2.0 σε επίπεδο συμμόρφωσης ΑΑ | ΝΑΙ |  |  |
| Β.18 | Η σχεδιαστική λύση που θα ακολουθηθεί θα πρέπει να αποσκοπεί τόσο στην κατάλληλη παρουσίαση του περιεχομένου, ώστε οι χρήστες να μπορούν να εντοπίζουν την πληροφορία που τους ενδιαφέρει εύκολα και γρήγορα, όσο και στην ευχρηστία του, ώστε να ολοκληρώνουν τις ενέργειες που απαιτούνται για τη χρήση του με τον πλέον απλό και λειτουργικό τρόπο. Για το σκοπό αυτό θα χρησιμοποιηθούν σύγχρονες τεχνολογίες σχεδίασης διαδικτυακού περιεχομένου. | ΝΑΙ |  |  |
| Β.19 | Θα γίνει εφαρμογή των πιο πρόσφατων δημοφιλών τάσεων για τη σχεδίαση ιστοσελίδων (web design trends of 2017). Κάτι τέτοιο περιλαμβάνει ενδεικτικά:   * Χρήση έντονων (bold) χρωμάτων και δημιουργικών γραμματοσειρών καθώς βοηθούν στο χτίσιμο μιας αναγνωρίσιμης ταυτότητας (brand). * Χρήση βίντεο ως φόντο σε σελίδες του Ψηφιακού Αποθετηρίου (π.χ. Αρχική σελίδα) όπου αυτό είναι εφικτό. Τα βίντεο τραβούν την προσοχή του επισκέπτη και επαυξάνουν την εμπειρία χρήσης. * Σχεδίαση με βάση τις αρχές του flat και modular design τα οποία στοχεύουν να βελτιώσουν την εμπειρία χρήσης (UX) παρέχοντας καθαρά και minimal layout. * Έμφαση στην εμπειρία χρήσης (UX) με ιδιαίτερη εστίαση στη δομή του Ψηφιακού Αποθετηρίου, την ιεράρχηση της πληροφορίας και την εύκολη πλοήγηση. | ΝΑΙ |  |  |
| Β.20 | Κατά τον σχεδιασμό του Ψηφιακού Αποθετηρίου θα ληφθεί ειδική μέριμνα, ούτως ώστε αυτή να είναι συμβατή με όλες τις υποστηριζόμενες εκδόσεις των πλέον διαδεδομένων φυλλομετρητών ιστοσελίδων (web browsers), οι οποίοι θα καλύπτουν το μέγιστο ποσοστό των δυνητικών χρηστών του Ψηφιακού Αποθετηρίου. | ΝΑΙ |  |  |
| Β.21 | Θα χρησιμοποιηθούν τρία διαφορετικά βασικά μενού επιλογών:   * **Οριζόντιο βασικό μενού:** το οριζόντιο βασικό μενού θα εμφανίζεται στην κεφαλίδα κάθε σελίδας και θα περιλαμβάνει τις κύριες (πρωτοβάθμιες) επιλογές. * **Μενού κάθετης αναδίπλωσης:** Κατά την μετακίνηση του κέρσορα πάνω από κάποιο στοιχείο του βασικού μενού θα παρουσιάζεται το αντίστοιχο μενού κάθετης αναδίπλωσης, το οποίο θα περιέχει τα στοιχεία δευτέρου επιπέδου του επιλεγμένου κύριου στοιχείου. * **Κάθετο μενού:** Οι διεπαφές που μεταφορτώνονται από την επιλογή οποιουδήποτε στοιχείου του μενού κάθετης αναδίπλωσης θα μπορούν, εφόσον περιέχουν πέραν του ενός στοιχεία τρίτου επιπέδου, να εμφανίζουν ένα επιπλέον κάθετο μενού το οποίο θα προβάλλει τα στοιχεία μενού τρίτου επιπέδου για το επιλεγμένο μενού κάθετης αναδίπλωσης. | ΝΑΙ |  |  |
| Β.22 | Η κάθε διεπαφή θα ενσωματώνει τη μηχανή αναζήτησης του Ψηφιακού Αποθετηρίου, η οποία θα μπορεί να προσπελάσει και να φέρει αποτελέσματα αναζήτησης για το σύνολο του δημοσιευμένου περιεχομένου του Ψηφιακού Αποθετηρίου | ΝΑΙ |  |  |
| Β.23 | Θα υποστηρίζεται πολυγλωσσική λειτουργικότητα τόσο στα βασικά στατικά στοιχεία της διεπαφής όσο και στο περιεχόμενο των διαφορετικών περιοχών της. | ΝΑΙ |  |  |
| Β.24 | Το Ψηφιακό Αποθετήριο θα σχεδιαστεί βασισμένο στα σχεδιαστικά πρότυπα, τις αρχές και τους κανόνες του **Responsive Web Design**, προκειμένου να ανταποκρίνεται σε κάθε ανάλυση, διάσταση και προσανατολισμό οθόνης, παρουσιάζοντας πάντα μια ομοιόμορφη εικόνα. | ΝΑΙ |  |  |
| Β.25 | Η πλατφόρμα θα βασίζεται στις βασικές τεχνικές του **Responsive Web Design** και κατ’ επέκταση του **Mobile Friendly** **Design**  οι οποίες περιλαμβάνουν:   * Την αυτόματη μεταβολή της διάταξης (layout) της σελίδας ανάλογα με τη συσκευή που χρησιμοποιεί ο χρήστης * Την προσαρμογή του περιεχομένου ανά περίπτωση. Τα επιμέρους στοιχεία δηλαδή, που συνολικά συγκροτούν τη σελίδα (π.χ. μενού πλοήγησης, κείμενα, εικόνες, βίντεο κ.α.) βελτιστοποιούνται οπτικά ανάλογα με τη συσκευή. * Τη μείωση του συνολικού όγκου των δεδομένων ανά σελίδα για τις φορητές συσκευές (π.χ. με τη μείωση μεγέθους των φωτογραφιών). | ΝΑΙ |  |  |
| Β.26 | Το σύνολο των web υπηρεσιών που απευθύνονται σε ευρύ κοινό θα πρέπει να είναι προσβάσιμο από ΑμεΑ, δηλαδή:   * να είναι συμβατές με τις οδηγίες WCAG 2.0 του WAI/W3C, τουλάχιστον σε επίπεδο συμβατότητας (conformance level) ΑΑ * να υποστηρίζει τη διάθεση διαφορετικών μορφοτύπων, όπως: * απλό κείμενο (plain text – TXT) για εικόνες * ηχητική απόδοση με συνθετική φωνή (audio - MP3) * υποτιτλισμένο πολυμεσικό περιεχόμενο | ΝΑΙ |  |  |
| **Π1. Υποσύστημα εσωτερικής διαχείρισης και καταλογογράφησης περιεχομένου** | | | | |
| Β.27 | Θα υποστηρίζει μηχανισμό ημιαυτόματης δημιουργίας θεματικών συλλογών βάσει του οποίου θα πραγματοποιούνται συσχετίσεις με το ήδη υπάρχον περιεχόμενο και μετα-δεδομένα | ΝΑΙ |  |  |
| Β.28 | Θα έχει έναν περιορισμένο αριθμό χρηστών (Στελέχη του Δήμου) με διαβαθμισμένη πρόσβαση σε πληροφορία αλλά και δικαιώματα χρήσης επί της πληροφορίας, οι οποίοι θα συνδέονται στο σύστημα ως Διαχειριστές Περιεχομένου | ΝΑΙ |  |  |
| Β.29 | Το σύστημα θα επιτρέπει στον Διαχειριστή Περιεχομένου:   * Πρόσβαση στο σύστημα διαχείρισης περιεχομένου * Δημιουργία κατηγοριών περιεχομένου * Μεταφόρτωση ψηφιακού υλικού | ΝΑΙ |  |  |
| **Π2. Υποσύστημα ρόλων χρηστών και εξουσιοδότησης φορέων** | | | | |
| Β.30 | Θα παρέχει μία ενιαία πλατφόρμα διαχείρισης ρόλων για όλα τα υποσυστήματα | ΝΑΙ |  |  |
| Β.31 | Θα αναλαμβάνει την εξουσιοδότηση πρόσβασης σε εξωτερικούς χρήστες που επιθυμούν να αποκτήσουν άδεια χρήσης ψηφιακού περιεχομένου | ΝΑΙ |  |  |
| **Π3. Υποσύστημα αναζήτησης και πλοήγησης στο ψηφιακό περιεχόμενο για τελικούς χρήστες, φορείς και επιχειρήσεις** | | | | |
| Β.32 | Θα παρέχει τη δυνατότητα στοχευμένης αναζήτησης ενός ψηφιακού αρχείου από το σύνολο του περιεχομένου | ΝΑΙ |  |  |
| Β.33 | Θα υποστηρίζει την αναζήτηση σχετικού περιεχομένου με γενικότερες έννοιες, γεγονότα και κατηγορίες παρέχοντας έτσι μία ολοκληρωμένη συλλογή σχετικού ψηφιακού υλικού | ΝΑΙ |  |  |
| **Π4. Υποσύστημα αιτήσεων παροχής αδειών χρήσης σε περιεχόμενο** | | | | |
| Β.34 | Το υποσύστημα αυτό θα διεκπεραιώνει τις διαδικασίες αδειοδότησης για τη χρήση ψηφιακού περιεχομένου | ΝΑΙ |  |  |
| Β.35 | Θα επιτρέπει σε φορείς, πολίτες αλλά και επιχειρήσεις να καταθέτουν αιτήσεις αδειοδότησης για τη χρήση του περιεχομένου για συγκεκριμένους σκοπούς | ΝΑΙ |  |  |
| Β.36 | Οι αιτήσεις αδειοδότησης θα είναι ορατές μόνο σε συγκεκριμένα στελέχη του Δήμου τα οποία έχουν αναλάβει τη διεκπεραίωση αιτήσεων αδειοδότησης | ΝΑΙ |  |  |
| Β.37 | Θα υποστηρίζεται η μεταφόρτωση ψηφιακά υπογεγραμμένων αρχείων τόσο από τον αιτούντα αδειοδότησης αλλά και από την πλευρά του Δήμου. Από την πλευρά του Δήμου θα γίνεται υπογραφή αδειών χρήσης μετά από την ολοκλήρωση των προβλεπόμενων εσωτερικών διαδικασιών αδειοδότησης. | ΝΑΙ |  |  |
| Β.38 | Θα παρέχεται:   * Πρόσβαση στις κατατεθειμένες αιτήσεις * Διαδικασία έγκρισης αιτήσεων/παραχώρησης δικαιωμάτων * Μεταφόρτωση ψηφιακά υπογεγραμμένων αρχείων, όπου αυτό είναι εφικτό. * Παρακολούθηση πορείας αίτησης * Στατιστικά πορείας-ικανοποίησης αιτήσεων | ΝΑΙ |  |  |
| **Π5. Υποσύστημα αδειοδότησης - εξουσιοδότησης όσον αφορά στις υπηρεσίες διαλειτουργικότητας** | | | | |
| Β.39 | Μέσω του υποσυστήματος αυτού θα διεκπεραιώνονται οι διαδικασίες αδειοδότησης για τη χρήση των υπηρεσιών διαλειτουργικότητας που θα παρέχονται από την πλατφόρμα | ΝΑΙ |  |  |
| Β.40 | Στην περίπτωση που η αδειοδότηση αφορά και χρήση ψηφιακού υλικού, το υποσύστημα αυτό θα αξιοποιεί τις υπηρεσίες του «Υποσυστήματος αιτήσεων παροχής αδειών χρήσης σε περιεχόμενο» για τη συνολική αδειοδότηση τόσο των APIs όσο και του περιεχομένου. | ΝΑΙ |  |  |
| **Π6. Υπηρεσία μετάπτωσης βάσεων δεδομένων σε ένα ενιαίο σύστημα** | | | | |
| Β.41 | Η υπηρεσία αυτή θα αναλάβει τη μετάπτωση και συγκέντρωση του συνόλου του ψηφιακού περιεχομένου από τις υφιστάμενες τράπεζες ψηφιακού περιεχομένου (π.χ., βάσεις δεδομένων, file storage services, κλπ.) του Δήμου Ηρακλείου στο Ψηφιακό Αποθετήριο. | ΝΑΙ |  |  |
| Β.42 | Θα παρέχεται η δυνατότητα στατιστικής ανάλυσης, αυτοματοποιημένων ελέγχων εντοπισμού λαθών, επικύρωσης δεδομένων, καθώς και μαζικών προεπιλεγμένων διορθώσεων και εμπλουτισμού δεδομένων, διασφαλίζοντας την προσαρμογή των δεδομένων στη δομή του νέου συστήματος. | ΝΑΙ |  |  |
| **Π7. Υπηρεσία δημιουργίας εξατομικευμένων συλλογών** | | | | |
| Β.43 | Θα αποτελεί ηλεκτρονική υπηρεσία η οποία θα είναι διαθέσιμη από το Ψηφιακό Αποθετήριο | ΝΑΙ |  |  |
| Β.44 | Θα παρέχει στους χρήστες πρόσβαση στο διαθέσιμο ψηφιακό υλικό του ψηφιακού αποθετηρίου, επιτρέποντας την αξιοποίησή του για τη δημιουργία συλλογών από τους ίδιους τους χρήστες. | ΝΑΙ |  |  |
| Β.45 | Θα επιτρέπει στους χρήστες την αξιοποίηση υψηλής ποιότητας περιεχομένου δημιουργώντας εξατομικευμένες ψηφιακές συλλογές | ΝΑΙ |  |  |
| Β.46 | Θα διαλειτουργεί με το υποσύστημα αιτήσεων παροχής αδειών χρήσης περιεχομένου | ΝΑΙ |  |  |
| Β.47 | Θα δίνεται η δυνατότητα στους χρήστες της υπηρεσίας να δημιουργήσουν και να επεξεργαστούν συλλογές συγκεκριμένων θεματικών τις οποίες θα μπορούν να υποστηρίξουν παρέχοντας τόσο τεκμηρίωση από τις προσωπικές τους ιστορίες αλλά και εμπλουτίζοντας τις με δικό τους πολυμεσικό υλικό. | ΝΑΙ |  |  |
| Β.48 | Η υπηρεσία θα υποστηρίζει τη δυνατότητα συνεργατικής διατήρησης των συλλογών με βάση τεχνολογίες «υπολογιστικού νέφους» για τη διαχείριση γνώσης σχετικής με το διαθέσιμο περιεχόμενο (φωτογραφικό υλικό, βίντεο, κ.λπ.) | ΝΑΙ |  |  |
| Β.49 | Θα προσφέρει επιλογές συνεργατικής δημιουργίας ψηφιακών πολυμεσικών συλλογών | ΝΑΙ |  |  |
| Β.50 | Θα παρέχει πρωτότυπες τεχνικές λύσεις μέσω προηγμένων τεχνικών απεικόνισης για τη διευκόλυνση της επαυξημένης παρουσίασης πολιτιστικού και τουριστικού περιεχομένου | ΝΑΙ |  |  |
| **Π8. Εφαρμογή ψηφιακού αποθετηρίου για έξυπνες φορητές συσκευές** | | | | |
| Β.51 | Η εφαρμογή θα υποστηρίζεται από έξυπνες φορητές συσκευές (smartphones, tablets) με λειτουργικό Android και iOS. | ΝΑΙ |  |  |
| Β.52 | Θα επιτρέπει στον τελικό χρήστη την εύκολη πρόσβαση στο Ψηφιακό Αποθετήριο | ΝΑΙ |  |  |
| Β.53 | Θα παρέχει δυνατότητες αναζήτησης και πλοήγησης σε υπάρχουσες ψηφιακές συλλογές | ΝΑΙ |  |  |
| Β.54 | Θα επιτρέπει τη μεταφόρτωση ψηφιακού υλικού, τη δημιουργία νέων συλλογών, την επεξεργασία ψηφιακού περιεχομένου, καθώς και τη συνεργατική δημιουργία και επεξεργασία συλλογών | ΝΑΙ |  |  |
| Β.55 | Θα παρέχει τη λειτουργικότητα των παραπάνω υποσυστημάτων, δηλαδή διαχείριση και καταλογογράφηση περιεχομένου, εξουσιοδότηση φορέων, αναζήτηση και πλοήγηση στο ψηφιακό περιεχόμενο και παροχή αδειών χρήσης καθώς και αδειοδότηση/εξουδιοδότηση σε υπηρεσίες διαλειτουργικότητας | ΝΑΙ |  |  |